{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu pravilnika o izmjenama i dopuni Pravilnika o kriterijima i postupku odabira osoba koji se upućuju na osposobljavanje za časnika"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZORAN SAMBOL","PRAVILNIK O IZMJENAMA I DOPUNI PRAVILNIKA O KRITERIJIMA I POSTUPKU ODABIRA OSOBA KOJE SE  UPUĆUJU NA OSPOSOBLJAVANJE ZA ČASNIKA,\nČlanak 1.","Osnovni kriterij: ovisnost, ne smije ovisnik postati časnik.\n\nPosebno naglasiti psihologijske kriterije za odabir osoba koji se upućuju na osposobljavanje za časnika.\n1. Ovisnost o alkoholu 2. Ovisnost o drogama 3. Ovisnost o nikotinu 4. Ovisnost o kockanju 5. Ovisnost o internetu i tehnologiji 6. Ovisnost o hrani 7. Ovisnost o kofeinu 8. Ovisnost o kockanju 9. Ovisnost o seksu 10. Ovisnost o radu\n\nMolim, napraviti točne procjene za svaku od navedenih. Pretražujući internet dobit ćete znatan broj rezultata koji govore o zlouporabi droga u OS RH: https://duckduckgo.com/?t=h_&q=vojnik+droga+hrva\ntska&ia=web\nOvisnosti iznimno smanjuju borbenu sposobnost sustava obrane Republike Hrvatske.","Nije prihvaćen","U selekcijskom postupku knadidati za časnike upućuju se  na psihologijska ispitivanja tijekom kojih se utvrđuju i možebitna rizična ponašanja."]
[2,"ROMAN PIŠĆETEK","PRAVILNIK O IZMJENAMA I DOPUNI PRAVILNIKA O KRITERIJIMA I POSTUPKU ODABIRA OSOBA KOJE SE  UPUĆUJU NA OSPOSOBLJAVANJE ZA ČASNIKA,\nČlanak 1.","psihologijsko testiranje treba ostati kao jedan od kriterija za zadovoljavanje uvjeta prije oupućivanja za osposobljavanje za časnika. Ulazno testiranje za prijem u službu ne bi trebalo biti dostatno, Nije isto zadovoljavati opće uvjete za rad u službi i zadovoljavati psihološke uvjete pri odlučivanju u stresnim situacijama , vođenju ljudi,itd.  Vjerojatno je bilo slučajeva da kandidati nisu zadovoljili psihološko  testiranje za upućivanje na školovanje za časnika i za napredne časničke  izobrazbe. Po tome bi i ulazne provjere za fizičku spremu  na  prijemu u službu bile dostatne, a nije tako.  biti vojnik nije isto što i biti časnik. Osoba upućena za osposobljavanje za časnika trebala bi zadovoljavati visoke psihološke standarde.","Nije prihvaćen","Psihologijsko ispitivanje i dalje je jedan od kriterija u selekcijskom postupku kandidata za upućivanje za osposobljavanje za časnika."]
[3,"FRANJO KRAJINOVIĆ","PRAVILNIK O IZMJENAMA I DOPUNI PRAVILNIKA O KRITERIJIMA I POSTUPKU ODABIRA OSOBA KOJE SE  UPUĆUJU NA OSPOSOBLJAVANJE ZA ČASNIKA,\nČlanak 1.","S obzirom da je dio godišnje ocjene tjelesna sprema nema je potrebe ponovno testirati. Obuka za razvoj vođa u središtu \"Marko Babić\" nikakve veze nema s poslom časnika. Potrebno je uvesti selekcijski postupak poznavanja rada na računalu i programima koji se koriste u službi te s administrativnim alatima.","Nije prihvaćen","Tjelesni uvjeti za prijam u službu u OS RH propisani člancima 39.-46. Pravilnika o utvrđivanju zdravstvenih, psihičkih, tjelesnih i sigurnosnih uvjeta za prijam u službu u OSRH (“Narodne novine”, broj 37/24, 84/24 te se, s obzirom na ocjene tjelesne spremnosti (slovne i brojčane), može utvrditi bodovna razlika među kandidatima.\nVrednovanjem završene obuke za razvoj vođa u Središtu za razvoj vođa “Marko Babić” utvrđuje se bodovna razika za kandidate koji su se prijavili na interni oglas s obzirom na to da se završetkom obuke stječju sposobnosti vođa na temeljnim razinama zapovijedanja što će imati dobru primjenu u razvoju mladih časnika."]
[4,"SINIŠA GOLUBIĆ","PRAVILNIK O IZMJENAMA I DOPUNI PRAVILNIKA O KRITERIJIMA I POSTUPKU ODABIRA OSOBA KOJE SE  UPUĆUJU NA OSPOSOBLJAVANJE ZA ČASNIKA,\nPRILOG 2.","Zanimljivo mi je da je Obuka za razvoj vođa u Središtu za razvoj vođa „Marko Babić“ više vrednovana od recimo DOKTORA ZNANOSTI, ili recimo godišnje ocjene za koju djelatnik mora raditi cijelu godinu, pa i više. To samo pokazuje da ne cijenimo znanje nego je važniji papir sa obuke (i to jedne specifične) nego znanje koje je sakupljeno kroz školovanje. Također mi je zanimljivo da ne postoji nikakvo bodovanje za bilo koje druge tečajeve, tako ako imamo djelatnika koji je završio neku od obuka iz recimo IT područja, to ništa ne vrijedi, a svi znamo da je danas teško naći IT djelatnika jer su u civilstvu obično bolje plačeni. Zbog svega nevedenoga smatram da ovu tablicu treba kompletno izmjeniti.","Nije prihvaćen","Vrednovanjem završene obuke za razvoj vođa u Središtu za razvoj vođa “Marko Babić” utvrđuje se bodovna razika za kandidate koji su se prijavili na interni oglas. Vrednovanjem stupnja obrazovanja (doktor znanosti) dana je mogućnost utvrđivanja bodovne razlike, međutim, s obzirom na godine života propisane člankom 43. Zakona o službi u Oružanim snagama RH broj kandidata je minimalan.  \nVrednovanje obuke iz IT područja nije predviđeno s obzirom n to da se raspisanim natječajma propisuju uvjeti za prijam a testiranje sposobosti u funkcionalnom području komunikacijsko-informacijskih sustava i Cyber-a dio je selekcijskog postupka."]